Richter, Ján, minister práce, sociálnych vecí a rodiny SR (2020-02-21):
Ďakujem pekne za slovo. Panie poslankyne, páni poslanci, budem sa aj napriek tomu, že som tu bol dourážaný a veľmi nevyberave, snažil byť nad vecou a skôr reagovať veľmi odborne, lebo, myslím si, že po istej dobe sú tu niektorí poslanci veľmi frustrovaní, možno sa cítia byť úplne nepotrební a asi sa s tým budú musieť vyrovnať. Ak dovolíte, odborne. My ponúkame riešenie dvojnásobného rodičovského príspevku, resp. príspevku na dieťa nie náhodne. Kričíte a hovoríte (reakcie z pléna), som sa opravil, nie náhodne, pretože my sme v istom systéme opatrení, ktoré ideme týmto zavŕšiť. To prvé opatrenie, ktoré sme realizovali, boli, bol príspevok pri narodení dieťaťa, 829 eur na prvé, druhé a tretie dieťa. Absolútne prorodinné opatrenie. Druhé opatrenie, materská. Bola tu viackrát spomínaná pozitívne, 34 týždňov, resp. 37 týždňov pri samoživiteľkách, výška, čistý príjem predchádzajúci, to znamená, strata príjmu matky je výškou materského eliminovaná. Boli tu spomínané aj otcovské, áno, viete, je to procedúra a proces, ktorý rieši Sociálna poisťovňa. Nie ministerstvo, to je samostatný verejnoprávny subjekt, ja tam robím predsedu dozornej rady. Treba však povedať jednu vec, že pokiaľ oni majú pocit a potrebu sa odvolať, to ja neviem prikázať, aby to neurobili. Je to prirodzené. A treba povedať, že tých rozhodnutí ohľadom odvolaní, nie je ich tak veľa, ktoré neboli pridelené, v drvivej väčšine prevláda úspech voči Sociálnej poisťovne. To znamená, že asi majú v niečom pravdu z hľadiska, z hľadiska tých rozhodnutí. Podívajte sa, ak v roku 2016 vyplácala Sociálna poisťovňa 150 eur, pardon, 150 mil. eur na materské, dnes sme v roku 2019 na 299, násobne, raz toľko. Aj to je výsledok toho, že tá materská išla rapídne hore. Bohužiaľ, viac tých materských veľmi viditeľne nie je, ale ten posun, to znamená prorodinné opatrenia, ktoré majú záujem riešiť aj tú demografiu, tu jednoznačne sú. No a treba povedať, že 77,3 mil. z tých 300 bolo vyplatené otcom. To je asi pomer a myslím si, že ten nárast je tu, je tu veľmi konkrétny. Tretie opatrenie – a to tu bolo častejšie spomínané – zmeny pri vyplácaní náhradného výživného. Veď my sme to riešili a riešili sme sa doslova absolútne. Zvýšila sa maximálna suma náhradného výživného, a to až nad 355 eur. Že to výživné je nízke, no o tom rozhoduje súd. Prípadne je to dohoda manželov, ktorí sa, ktorí sa rozchádzajú. Maximálna hranica priemerného čistého príjmu na 3,3-násobok životného minima, pre rodičov s jedným dieťaťom predstavuje až sumu 1 010 eur. No a od 1. januára je účinný, účinná novela zákona o rodičovskom príspevku. Myslím, že len dve, dve čísla, 150 eur pre bývalé pracujúce, resp. poberajúce materskú matky a 50 eur pre ostatné. To znamená, sme v systéme a dostali sme sa až niekde k obdobiu, kedy je treba riešiť všetky deti. A to je práve ten návrh, ktorý momentálne dneska riešime. Veď to je až do 25. roku života – v úvodzovkách – dieťaťa, pokiaľ denným štúdiom navštevuje vysokú školu a systematicky sa pripravuje na svoje budúce zamestnanie. No a potom máme tiež pre nich pripravené riešenie, no a to je sociálna politika, ktorú presadzujem 8 rokov, dať ľudom prácu, ak o ňu stoja. My máme stále 90-tisíc voľných pracovných miest. Vieme ponúknuť prácu, vieme dať prácu aj mladým ľudom, to znamená, že ten systém je plne vykrytý. A na druhej strane, keď hovorím o prorodinných opatreniach, sú opatrenia, ktoré sa týkajú dôchodcov, ale o tom sme hovorili včera, to znamená, že je záujem robiť vyváženú politiku, aby tu nebola nejaká, nejaké medzigeneračné roztržky, naopak, všetko smeruje k tomu, že chceme ďalej zachovať medzigeneračnú solidaritu. Toto je dôležitá vec. No a niektoré pripomienky, ktoré tu zaznievali. No, hospodárska núdza sa za posledné 4 roky, zo 185-tisíc poberateľov je dnes 60-tisíc. Ten rozdiel, no tí ľudia pracujú, nie sú už zahrnutí v hmotnej núdzi, majú inú životnú úroveň. Štatistiky, ktoré my nevieme, ale Eurostat, to znamená Európsky štatistický úrad, jednoznačne hovorí, že na Slovensku a veľmi výrazne ubudlo ľudí pod hranicou chudoby. I keď ja k tej metodike mám svoj názor, pretože väčšia chudoba podľa tohto je niekde na severe Európy, čo ja osobne s tým pochybujem. Ďalej OČR-ky, veď sme zvýšili na 90 dní v prípade práve problémov, ktoré sa týkajú vážneho ochorenia najmä detí. Riešili sme ten problém. Možno málokto si uvedomuje, že sme zrušili už rok detské domovy a vytvorili centrá, centrá pre deti a rodinu. Cieľ: neposlať hneď deti niekde do detských domovov, ale dať šancu, aby sa rodina opäť spojila. V týchto centrách môže byť umiestnená aj matka, aj to dieťa a hľadá sa spôsob, ako vytvoriť tie predpoklady pre to, aby opäť rodina bola spolu. Aj tu sa tu kritizovalo a to všetko toto je. Na zosúlaďovanie rodinného a pracovného života – dva projekty, rieši ich pani Pietruchová, riaditeľka rodovej rovnosti. Obidva sú v realizácii, obidva je možnosť čerpať, ale tam je dôležité, aby prejavil záujem zamestnávateľ. Ak prejaví záujem zamestnávateľ, my ho vieme motivovať nie na úroveň minimálnej mzdy, ale vyššej a vieme takýmto spôsob vykryť tretinový, polovičný alebo akýkoľvek úväzok pre matku, ktorá má aj menšie deti, ale má vytvorené podmienky pre to, aby pracovala. V tom predchádzajúcom projekte sme vytvorili – alebo prostredníctvom toho projektu – 34 detských kútikov v jednotlivých firmách, to znamená, aby na tie štyri, alebo koľko hodín tá matka robí, bolo o jeho dieťa bezpečne postarané. Absolútne systémové riešenia. Takto by som mohol pokračovať veľmi dlho, ale toto, čo predkladám a o čom by sme mali diskutovať, je skrátené, skrátené konanie. K tomu tu veľa povedané nebolo. Ja som v úvodnom slove jednoznačne povedal, z akých dôvodov navrhujeme to skrátené konanie. A poviem vám, že som optimista. Zo žiadnych, ani z tých žlčových vystúpení, ktoré tu bolo, nezaznelo, že by sa nemali tie detské príspevky zvýšiť, preto si myslím, že tá podpora aj pre skrátené konanie tu bude. Ďakujem.